Tasca: Entendre un curt d’animació

Microhabilitats de la comprensió

L’activitat l’organitzem a partir d’un curt de dibuixos animats. En aquest cas ens hem baixat d’internet un paquet de curts de l’empresa d’animació PIXAR. Escollim d’entre ells els que explica una historieta sobre ocells. Hem escollit aquesta perquè el tema que exposa és universal i conegut per a qualsevol nen o nena del món. Per tant, tenim perseverat el significat.

Començarem a passar el curt i ens pararem quan surt el títol, els pals de la llum i els núvols al fons.

Farem preguntes.

De que ens parlarà aquesta pel·lícula?

Les habilitats de la comprensió que es posaran en funcionament dins el nostre cap, són:

Reconèixer:

És coneixen els pals elèctrics.

És coneixen els núvols, el cel blau.

És coneixen les lletres.

Seleccionar:

Seleccionarem  els elements que coneixem:  les lletres. Farem l’esforç d’ interpretar.

Interpretar:

Interpretem que la llengua escrita pertany a l’anglès.

Anticipar:

Anticipem que la pel·lícula anirà sobre alguna cosa que succeeixi entre el cel i els cables elèctrics.

Inferir: 

Si hem entès el títol podem inferir que anirà d’ocells, avionetes.......

Retenir:

Retenim tota aquesta informació per anar formulant noves hipòtesi.

Continuem passant el curt i anem parant en els moments oportuns i fem preguntes, d’anticipació, d’inferències.....

Així contínuament anem posant en funcionament totes aquestes habilitats quan ens posem en contacte amb les informacions que tenen un significat conegut per a nosaltres.

Per formar-nos una idea i un pensament nou, necessitem posar en funcionament totes aquestes habilitats i així transformar-les en llenguatge. Aquest llenguatge sortirà en el idioma en que parlem i si coneixem altres idiomes ho podrem transformar en la llengua que vulguem.

Amb la mainada d’altres llengües compartim coneixements etiquetats de diferents maneres, és qüestió de cercar el que compartim i etiquetar-ho de nou, amb la nova llengua, la que fem servir per vehiculitzar la comunicació.

Començarem per etiquetar paraules i anirem completant i augmentant el seu significat. Usarem tots els nexes necessaris per crear frases noves plenes de significat. .

Per exemple:

Els ocells.

Els ocells blaus.

Els ocells blaus són petits.

Els ocells blaus són petits amb el bec taronja i gros.

Els ocells blaus i petits tenen els ulls grossos.

Com que el significat el tenim compartit, tots hem entès la història i l’hem pogut escriure de nou.


Microhabilitats  d’expressió oral

Entre tots anem construint verbalment la història.

Adeqüem el llenguatge al públic que tenim al davant.

Un cop hem elaborat la història intentem explicar, si és possible, la mateixa història, buscant la idea principal, amb la finalitat de tenir una idea ben elaborada.

Entre tots:

Expliquem els personatges que hi surten.

Expliquem quines característiques tenen.

Comparem els ocells petits amb l’ocell gros.

Expliquem les característiques humanes dels personatges:

· Xarlatans

· Parladors

· Marejadors

· Impertinents

· Malfiats

· Burletes

· Suspicaços

· Babaus

· Confiats......

Fem tot aquest treball usant la pluja d’idees o mapes conceptuals i altres metodologies.

Microhabilitats de la expressió escrita

Posem per escrit el que sabem:

Nivell 1: Vocabulari

Amb la imatge al davant posem el nom de les coses que coneixem:

OCELL, ULLS , BEC, GRAN, PETIT

ELS OCELLS, ELS ULLS, EL BEC, 

L’OCELL PETIT

L’OCELL GRAN

ELS OCELLS BLAUS.....

Nivell 2: 

Escriure petites frases  que hàgim dit.

Nivell 3:

Escriure el conte amb frases curtes.

Microhabilitats de la comprensió escrita

Ser capaços de llegir i entendre el que han escrit.

